CELEX: 32011R0263
Language: hu
Date: 2011-03-17 00:00:00
Title: A Bizottság 263/2011/EU rendelete ( 2011. március 17. ) az integrált szociális védelmi statisztikák európai rendszeréről (ESSPROS) szóló 458/2007/EK európai parlamenti és tanácsi rendeletnek a nettó szociális védelmi juttatásokra vonatkozó ESSPROS-modul esetében a teljes körű adatgyűjtés megindításának tekintetében történő végrehajtásáról  EGT-vonatkozású szöveg

18.3.2011   
            
            
               HU
            
            
               Az Európai Unió Hivatalos Lapja
            
            
               L 71/4
            
         A BIZOTTSÁG 263/2011/EU RENDELETE
   (2011. március 17.)
   az integrált szociális védelmi statisztikák európai rendszeréről (ESSPROS) szóló 458/2007/EK európai parlamenti és tanácsi rendeletnek a nettó szociális védelmi juttatásokra vonatkozó ESSPROS-modul esetében a teljes körű adatgyűjtés megindításának tekintetében történő végrehajtásáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az integrált szociális védelmi statisztikák európai rendszeréről (ESSPROS) szóló, 2007. április 25-i 458/2007/EK európai parlamenti és tanácsi rendeletre (1) és különösen annak 5. cikke (2) bekezdésére és 7. cikke (3) bekezdésére,
   mivel:
   
               (1)
            
            
               A 458/2007/EK rendelet létrehozott egy módszertani keretet a statisztikának az Európai Unió javát szolgáló összehasonlítható alapon történő összeállítására, valamint határidőket szabott a ESSPROS-szal (European system of integrated social protection statistics, integrált szociális védelmi statisztikák európai rendszere) összhangban összeállított statisztika továbbítására és közzétételére.
            
         
               (2)
            
            
               A 458/2007/EK rendelet 5. cikkének (1) bekezdése értelmében minden tagállamban sor került a 2005. évre vonatkozó kísérleti adatgyűjtésre azzal a céllal, hogy be lehessen vezetni egy nettó szociális védelmi juttatásokra vonatkozó modult.
            
         
               (3)
            
            
               A nemzeti kísérleti adatgyűjtés összegzése azt mutatta, hogy a kísérleti tanulmányok túlnyomó többségének eredménye pozitív lett, így a nettó szociális védelmi juttatásokra vonatkozó modul esetében érdemes elfogadni a teljes körű adatgyűjtés megindításához szükséges végrehajtási intézkedéseket.
            
         
               (4)
            
            
               A nettó szociális védelmi juttatásokra vonatkozó modult a „szűkebb megközelítés” alkalmazásával kell előállítani annak érdekében, hogy a kedvezményezettek populációja megegyezzék az ESSPROS-alaprendszerben gyűjtött bruttó szociális védelmi juttatások kedvezményezettjeiével.
            
         
               (5)
            
            
               A 458/2007/EK rendelet 7. cikkének (3) bekezdése értelmében a nettó szociális védelmi juttatásokra vonatkozó modulra vonatkozóan el kell fogadni a teljes adatgyűjtés első évére vonatkozó végrehajtási intézkedéseket, valamint a szóban forgó adatok részletes osztályozására, az alkalmazandó fogalommeghatározásokra és a tájékoztatási szabályokra vonatkozó intézkedéseket.
            
         
               (6)
            
            
               Az ebben a rendeletben előírt intézkedések összhangban vannak az európai statisztikai rendszer bizottságának véleményével,
            
         ELFOGADTA EZT A RENDELETET:
   1. cikk
   (1)   A tagállamok évente benyújtják a Bizottságnak (Eurostat) a nettó szociális védelmi juttatásokra vonatkozó ESSPROS-modullal kapcsolatos adatokat. A tárgyidőszak a naptári év.
   (2)   Az adattovábbítás határideje N. naptári évre a korábbi évek esetleges felülvizsgált adataival együtt N + 2. év december 31.
   (3)   A nettó szociális védelmi juttatások teljes körű adatgyűjtésének első tárgyéve 2010.
   2. cikk
   (1)   A nettó szociális védelmi juttatásokra vonatkozó modulban alkalmazandó fogalmak az I. mellékletben vannak meghatározva.
   (2)   A nettó szociális védelmi juttatásokra vonatkozó modulban alkalmazandó részletes osztályozások a II. mellékletben vannak meghatározva.
   (3)   A nettó szociális védelmi juttatásokra vonatkozó modul adataival kapcsolatos tájékoztatási kritériumok a III. mellékletben vannak meghatározva.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2011. március 17-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 113., 2007.4.30., 3. o.
   
      I. MELLÉKLET
      
         A nettó szociális védelmi juttatásokra vonatkozó modul fogalommeghatározásai
      
      
                  1.
               
               
                  A 458/2007/EK rendelet 2. cikkében megállapított fogalommeghatározásokat kell alkalmazni.
               
            
                  2.
               
               
                  A 10/2008/EK bizottsági rendelet (1) I. mellékletének „1.3. Társadalombiztosítási rendszerek kiadásai” pontjában megállapított fogalommeghatározásokat kell alkalmazni.
               
            
                  3.
               
               
                  Ezenfelül e rendelet sajátos alkalmazásában a következő fogalommeghatározásokat kell alkalmazni:
                  3.1.   „nettó szociális védelmi juttatások (szűkebb megközelítés)”: azok a szociális juttatások, amelyek a kedvezményezett által utánuk készpénzben befizetett adók és társadalombiztosítási járulékok levonását, és az esetleges fennmaradó adókedvezmények hozzáadását követően maradnak a következő képlet szerint:
                  Nettó szociális juttatások (szűkebb megközelítés) = bruttó szociális védelmi juttatások * (1–AITR–AISCR) + fennmaradó adókedvezmények
                  fennmaradó adókedvezmény csak akkor vonható be a nettó szociális juttatások kiszámításába, ha az AITR-ben és/vagy az AISCR-ben nincs közvetlenül elszámolva;
                  3.2.   „egy juttatás (vagy juttatáscsoport) átlagos tételenkénti adóaránya (AITR)”: a kedvezményezett által az említett kedvezmény után befizetett adók összege osztva az adott kedvezményből származó teljes jövedelemmel (vagyis a megkapott bruttó juttatással);
                  3.3.   „egy juttatás (vagy juttatáscsoport) átlagos tételenkénti társadalombiztosítási járulékaránya (AISCR)”: a kedvezményezett által az említett kedvezmény után befizetett társadalombiztosítási járulékok összege osztva az adott kedvezményből származó teljes jövedelemmel (vagyis a megkapott bruttó juttatással);
                  3.4.   „fennmaradó adókedvezmény”: egy adókedvezmény teljes értékének az a része, amely a szociális juttatások adóterheinek könnyítésére vonatkozik (ellentétben azzal a résszel, amely az összes többi jövedelemforma adóterheinek könnyítésére vonatkozik).
               
            
                  4.
               
               
                  Az e rendelet alkalmazásakor használandó részletes fogalommeghatározásokat a Bizottság által a tagállamok együttműködésével készített ESSPROS-kézikönyv tartalmazza.
               
            
         (1)  HL L 5., 2008.1.9., 3. o.
   
   
      II. MELLÉKLET
      
         A nettó szociális védelmi juttatásokra vonatkozó modul részletes osztályozásai
      
      
                  1.
               
               
                  A szociális védelmi juttatások rászorultsági alapon vagy alanyi jogon nyújtott juttatásokra oszlanak. A szociális védelmi juttatások osztályozása további részletekkel szolgál attól függően, hogy a pénzbeli juttatást rendszeresen vagy eseti kifizetéssel biztosítják:
                  
                              —
                           
                           
                              szociális védelmi juttatások,
                           
                        
                              —
                           
                           
                              szociális védelmi juttatások, alanyi jogon,
                           
                        
                              —
                           
                           
                              pénzbeli juttatások, alanyi jogon,
                           
                        
                              —
                           
                           
                              rendszeres pénzbeli juttatások, alanyi jogon,
                           
                        
                              —
                           
                           
                              eseti pénzbeli juttatások, alanyi jogon,
                           
                        
                              —
                           
                           
                              szociális védelmi juttatások, rászorultsági alapon,
                           
                        
                              —
                           
                           
                              pénzbeli juttatások, rászorultsági alapon,
                           
                        
                              —
                           
                           
                              rendszeres pénzbeli juttatások, rászorultsági alapon,
                           
                        
                              —
                           
                           
                              eseti pénzbeli juttatások, rászorultsági alapon.
                           
                        
            
                  2.
               
               
                  A juttatások a 458/2007/EK rendelet 2. cikkének b) pontjában meghatározott funkciók szerint vannak bontva. Ezt a részletes osztályozást az első szintű osztályozás szintjén kell összesíteni a következők szerint:
                  
                              —
                           
                           
                              beteg-/egészségügyi ellátás,
                           
                        
                              —
                           
                           
                              rokkantság,
                           
                        
                              —
                           
                           
                              öregség,
                           
                        
                              —
                           
                           
                              túlélő hozzátartozók,
                           
                        
                              —
                           
                           
                              család-/gyermekgondozás,
                           
                        
                              —
                           
                           
                              munkanélküliség,
                           
                        
                              —
                           
                           
                              lakhatás,
                           
                        
                              —
                           
                           
                              (máshová nem sorolt) társadalmi kirekesztés.
                           
                        
            
   
      III. MELLÉKLET
      
         A nettó szociális védelmi juttatásokra vonatkozó modul adataival kapcsolatos tájékoztatási szabályok
      
      
                  1.
               
               
                  Tagállamonként az Eurostat csak a rendszerek közötti összesítést követően tesz közzé adatokat legalább a következőkről:
                  
                              —
                           
                           
                              nettó szociális védelmi juttatások összesen,
                           
                        
                              —
                           
                           
                              az adó- és/vagy társadalombiztosításijárulék-köteles szociális védelmi juttatások aránya,
                           
                        
                              —
                           
                           
                              nettó szociális védelmi juttatások funkciónként,
                           
                        
                              —
                           
                           
                              rászorultsági alapon és alanyi jogon nyújtott juttatások.
                           
                        
            
                  2.
               
               
                  Kérésre a Bizottság (Eurostat) rendszerenként és tagállamonként bontott részletes adatokról is tájékoztat meghatározott felhasználókat (az ESSPROS-adatokat összeállító nemzeti hatóságokat, a Bizottság szervezeti egységeit és nemzetközi intézményeket).
               
            
                  3.
               
               
                  Ha az érintett tagállam beleegyezik az adatok teljes közzétételébe, a meghatározott felhasználót fel kell hatalmazni az adatok rendszerenkénti közzétételére.
               
            
                  4.
               
               
                  Ha az érintett tagállam a teljes közzétételbe nem egyezik bele, a meghatározott felhasználót az adatoknak a rendszerek csoportosításával való közzétételére kell felhatalmazni. A rendszerek csoportosításának meg kell felelnie az érintett tagállam által megállapított tájékoztatási szabályoknak.